Biro Dakwah Amar Maaruf Nahi Munkar, Masjid Jamek Kampung Nakhoda 




BIL: 4/ 16 REJAB 1435H / 16 MEI 2014 PERCUMA UNTUK AHLI JEMAAH MASJID 

TIGA PERKARA UNTUK MENDAPAT 
KEMANISAN IMAN 

(.^jt^ij^at) .jlDl ^ <— *iJL> 01 «j^j U\S' ysSsJl iyu 0! jlj ^1j«j ^JJ ^! a^j 

Daripada Anas Radhiyallahu v Anhu dari Nabi Shallallahu "Alaihi Wassalam 
bersabda: "Tiga perkara, barangsiapa yang ada tiga perkara itu padanya nescaya 
dia akan mendapat kemanisan Iman iaitu, adalah Allah dan RasulNya terlebih 
kasih kepadanya daripada yang lain dari keduanya, dan bahawa dia kasih akan 
seseorang tiada kasihnya itu melainkan kerana Allah Ta'ala, dan bahawa dia 
benci akan kembali kepada kufur sebagaimana dia benci bahawa dia akan 
dicampakkan ke dalam Neraka." [Mukhtasar Ibnu Abi Jamrah] 



H 



PENGAJARAN HADITS 

adits tersebut menerangkan bahawa tiga perkara menyebabkan seseorang akan 
beroleh kemanisan iman: 

1. Hendaklah kasih kepada Allah dan RasulNya benar-benar lebih daripada 
kasihnya kepada sesuatu benda atau orang lain. Kalau demikian kasihnya 
itu, barulah dia mendapat kemanisan Iman yang bererti beroleh 
kegembiraan dan kelazatan berbuat ketaatan. 

2. Hendaklah dia kasih akan seseorang daripada Anak Adam kerana Allah 
semata-mata. Iaitu kasihnya kepada saudaranya itu disebabkan dia pun 
hamba Allah dan seorang makhluk yang sama kejadian yang sama pula 
keturunan dan bukan kerana pangkat ataupun harta. 

3. Hendaklah dia benci kembali kepada kekuturan. Kerana itu mahulah 
ditinggalkan segala kepercayaan yang membawa kepada menyekutukan 
Allah. 

Inilah tiga perkara yang diterangkan oleh junjungan Shallahu" Alaihi Wassalam 
bagi para pengikutnya untuk memperolehi kemanisan Iman dan kelazatan 
'Ibadah. 



JADUAL CERAMAH MASJID JAMEK KG.NAKHODA 



HARI 


MASA/TARIKH 


PENGAJAR 


JUMAAT 


KULIAH MAGHRIB - 16/5/2014 


Ust. Dr. Fauzi Deraman 


SABTU 


KULIAH SUBUH - 17/5/2014 


Ust. Fadhil Nor Abdul Karim 


SABTU 


KULIAH MAGHRIB - 17/5/2014 


Ust. Alif Mahari 


AHAD 


KULIAH SUBUH- 18/5/2014 


Ust. Shihabuddin Alang Mat Piah 


AHAD 


KULIAH MAGHRIB - 18/5/2014 


Ust. Drs. Khoiruddin Mutain 


ISNIN 


KULIAH MAGHRIB - 19/5/2014 


Ust. Muhammad Mustafa 


SELASA 


KULIAH MAGHRIB- 20/5/2014 


Ust. Ridzuan Mat Nor 


RABU 


KULIAH MAGHRIB- 21/5/2014 


Ust. Imran Selamat Al-Malizi 



JADUAL KULIAH PENGAJIAN MASJID JAMEK KG.NAKHODA 



HARI 


MASA/TARIKH 


PENGAJAR 


SELASA 


SLPS ISYA 9:30PM - 11:30PM (20/5/2014) 


Ustaz Jalalluddin 


RABU 


SLPS ISYA 9:30PM - 11:30PM (21/5/2014) 


Ustaz Jalalluddin 


KHAMIS 


SLPS ISYA 9:30PM - 11:30PM (22/5/2014) 


Ustaz jalalluddin 


JUMAAT 


SLPS ISYA 9:30PM - 11:30PM (23/5/2014) 


Ustaz Jalalluddin 



"Mandi tiap hari Jumaat wajib bagi setiap orangyang 'Aqil Baligh. 
Demikian pula menggosok gigi dan memakai wangi-wangian." 

(HRMuslim) 

"Barangsiapa mengetahui keburukan saudaranya, kemudian dia 
menutupinya, kelak pada hari Qiyamat Allah akan menutupi dosanya." 

(HRThabarani) 

"Mungkin orang yang tampak kumal, kotor dan hanya mempunyai dua 
potong baju usang bila memohon kepada Allah, dia akan dimakbulkan." 

(HRTirmidzi) 



Mimbar Nakhoda ini diterbitkan secara mingguan oleh Biro Dakwah Amar Maaruf Nahi 
Munkar, Masjid Jamek Kampung Nakhoda, Jalan Nakhoda Tengah, 68100 Batu Caves, 
Selangor Darul Ehsan dengan kerjasama Naqsyabandi Akademi Quran Sunnah Hadits, 
Madrasah Ulul Azmi, Kampung Sepakat, Wira Damai, Batu Caves. Cetakan adalah terhad, 
maka digalakkan untuk difotostat dan diedarkan kepada orang lain, semoga Allah 
memberkati dan memberikan pahala yang berterusan, Amin. 



Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 



Biro Dakwah Amar Maaruf Nahi Munkar, Masjid Jamek Kampung Nakhoda 

KESELAMATAN DALAM AGAMA ISLAM 



Dan tidak teguh ketetapan dalam Agama Islam melainkan atas dasar benar-benar 
menyerahkan diri dan menuntutkan keselamatan. Maka barangsiapa yang ingin 
mengetahui apa-apa yang ditegah dari mengetahuinya dan kefahamannya tidak 
mahu tunduk dengan menyerahkan dirinya, akan terhijablah keinginannya dari 
mendapat ketulenan Tauhid dan kesucian pengenalan Ma"rifah dan kesahihan 
Iman. Maka dia akan terumbang-ambing di antara kekufuran dan keimanan, di 
antara Tashdiq membenarkan dan Takzib mendustakan, di antara ikrar mengakui 
dan ingkar mengingkari, menjadi orang yang was-was, hanyut, bingung, dan 
bersyak keraguan, bukan sebagai orang Mukmin yang membenarkan dan tidak 
menafikan dan tidak mendustakan. 

(Al- x Aqidah Ath-Thahawiyyah) 

ABU 'UBAIDAH IBNI AL-JARRAH tokohislam 



Abu "Ubaidah adalah di antara 
orang yang terawal memeluk Islam. Beliau 
masuk Islam sehari selepas Abu Bakr Ash- 
Shiddiq. Bahkan Abu Bakarlah yang 
mengislamkannya Dia berwajah cerah, 
segak bergaya, tinggi dan tidak gempal. 
Mata yang melihatnya akan redup teduh, 
diri yang menemuinya akan redup patuh, 
lantas hati pun tenang bersamanya. Beliau 
juga merupakan pemegang amanah Ummat 
Muhammad Shallallahu Alaihi Wasallam 
yang bernama "Aamir bin "Abdullah bin Al- 
Jarrah Al-Fihriy Al-Qursyi dan digelar Abu 
"Ubaidah. 

Abu "Ubaidah telah mengalami 
pengalaman yang sungguh getir di Makkah 
dari awal hingga akhir. Bersama Ummat 
Islam yang lain, beliau menanggung 
kekerasan, penindasan, keperitan dan 
kepiluan yang tidak pernah dialami oleh 
penganut agama lain di muka bumi ini, di 
mana ketika perang badar beliau 
melibaskan pedangnya tepat ke leher 
seorang lelaki sehingga terputus dua dan 
tesungkur ke tanah di depan matanya 
sendiri . 



Dan lelaki itu adalah "Abdullah 
bin Al-Jarrah, bapanya sendiri! Sehingga 
Allah menurunkan ayat khusus unutuk 
membicarakan hal keadaan Abu "Ubaidah 
dan ayahnya di dalam Surah Al-Mujadilah 
ayat ke-22. Namun beliau utuh pendirian 
dalam setiap ujian membuktikan kebenaran 
Imannya terhadap Allah dan RasulNya 
yang tidak berbelah bagi. 

Wasiat beliau kepada tenteranya 
sebelum meninggal dunia, 

'Aku berpesan kepada kamu 
sekalian dengan suatu wasiat yang jika 
kalian menerimanya kalian sentiasa dalam 
kebaikan. Dirikanlah Solat, puasalah di 
bulan Ramadhan, bersedeqahlah, tunaikan 
Haji dan Umrah, berpesan-pesan dan 
nasihat-menasihati para pemimpin kalian. 
Janganlah kalian menipu mereka, janganlah 
kalian dilalaikan oleh dunia. Sesungguhnya 
jika seseorang itu dilanjutkan usia seribu 
tahun sekalipun, dia pasti akan sampai ke 
tempat yang aku sampai sekarang ini. 
Assalamu" alaikum Warahmatullah." 



Qika engkau belum mempungai Umu, kan.ya.Lah. ptaiangka, 
maka mU.lkU.ah. ptaiangka gang balk tentang (Jukan.J$egituLak catanga! 
Qika engkau kanga mampu met.ang.kak, maka metangkakLah kepadatffga! 
Qika engkau beLum mampu betdoa dengan kkuiguk, maka tetapLah 
petiembahkan doamugang keting, munafik dan tanpa kegakinan; 
9(etana tfitAan dengan takmat^Tga akan tetap menetima mata wang paiiumu! 
£-ika engkau maiih mempungai ietatui ketaguan mengenai tfuhan, 
maka kutangUah me.nja.di iembUan puLuh iembUan baja.J}egituLah catanga! 
^Wakai pegaLan!JSiatpun telah ietatui kali engkau ingkatganji, 
(figukLak datang, dan datanglah Lagi! 9(etana tfuhan teLah betfitman; 
"9(etika engkau meLambung ke angkaia ataupun tetputuk ke daLamjutang, 
ingatLah kepada9(u, keta.no. rftkuLahgaLan itu. " 

(M&ul&aA jAMJuddin Ar-l?uzmJ 

FADHILAT BERZIKIR 



Allah Ta'ala telah beriirman dalam Surah Al-Ahzab: 41 - 42, 

"Wahai orang-orang yang beriman, ingatlah serta sebutlah nama Allah untuk 
bersyukur kepada Allah dengan ingatan serta sebutan yang sebanyak- 
banyaknya. Dan bertasbihlah kamu kepadaNya pada waktu pagi dan petang." 

Baginda Rasulullah Shallallahu 'Alaihi Wasallam telah bersabda: 
"Tiada sedekah amal kebaikan yang lebihAfdhal dari TAkndlah." 

"Peruntpamaan seorang yang berzikir pada TuhanNya dan seseorang 
yang tidak berzikir pada TuhanNya adalah seumpama orag hidup dan orang 
mati." 

"Apabila sekumpulan jemaah duduk untuk berzikrullah, maka dengan 
serta-merta Malaikat Rahmat akan mengelilinginya dari segenap arah. Rahmat 
Allah Ta'ala meliputi mereka. Ketenteraman dan ketenangan melimpah ke atas 
mereka dan Allah Ta'ala akan menyebut-nyebut tentang mereka yang berzikir 
itu terhadap Malaikat yang berada di sisiNya." 



